四月三十日慈孝寺山亭席上次韻經父舍人送子敦都運待制赴河北
作者：范祖禹
朝代：宋

paragraphs: 去年使河東，飲餞天始秋。
今年使河北，復作蕭寺遊。
愧我燕居息，送公頻按州。
雍容鵷鷺列，環珮鳴琅球。
豈知勤徒御，與國揚王休。
譬如果適口，安問梨與榴。
此行功名會，肯使歲月流。
載酒都門餞，行當迓歸輈。